E su-kornog an enezenn emañ ar geriadenn Orongo, e tu kleiz ar menez-tan Rano Kau. Bez ez eus un 50 tier bennak, savet int gant daroù-mein fin dreistlakaet. Krouet e oa bet gant ar Rapanui, mon-treoù izel tre, ret e oa mont barzh en un skrampañ. Adal Orongo, e chelle ar Rapanui gwelout an enezennoù Motu Kau Kau,  Motu Iti hag Motu Nui. Bep bloaz, e rae gwennili-mor, muioch eget 100km evit dont da dozviñ war an inizi-se. An anadenn-se a roas ganedigezh dal lid relijiel pouezusañ an enezenn. Lid an den-labous, a dibunae eus ar miz Gouere dar miz Eost, e-pad nevez-amzer ar su, koulz ma dozv ar gwennili. Ur genstrivadeg e oa, ar pal a oa degas vi kentañ ar choulz-amzer, ret e oa neuñval 2km betek an enezenn Motu Nui, en dour danjerus dre ma oa ur bern a rinkined, goude bezañ erruet war an enezenn e oa ret gortoz  sizhunvezioù evit kaout vi kentañ an nevez-amzer. An hini hag a chouneze, en devoe titl an den-labous. Dont a rae da vezañ hanter-doue, laret e veze e oa bet digaset gant an doue Make Make, doue brasañ ar Rapanui. E-pad ur bloaz, en devoa an den-labous da chom e-barzh ur groch hag degaset a veze dezhañ boued, dont a rae da vezañ ar chendivizer etre an doueed hag an dud. Kavet e vez ur bern a daolennadur, war dachenn-henoniel Orongo.